**ΚΑΝΟΝΙΣΜΟΣ ΔΙΔΑΚΤΙΚΩΝ ΕΠΙΣΚΕΨΕΩΝ/ΗΜΕΡΗΣΙΩΝ ΚΑΙ ΠΟΛΥΗΜΕΡΩΝ ΕΚΔΡΟΜΩΝ**

Η συμμετοχή των μαθητών/ριών του Λυκείου στις διδακτικές και εκπαιδευτικές επισκέψεις είναι υποχρεωτική, διότι αποτελεί κομμάτι της εκπαιδευτικής διαδικασίας και είναι σημαντική για τη διασύνδεση του Σχολείου με την ευρύτερη κοινότητα. Αν για κάποιο σοβαρό λόγο οι γονείς/κηδεμόνες δεν επιθυμούν τη συμμετοχή του/της μαθητή /ριας σε κάποια επίσκεψη, θα πρέπει να ενημερώσουν γραπτώς το Σχολείο. ΟΙ μαθητές /ριες που δε συμμετέχουν στη διδακτική /εκπαιδευτική επίσκεψη προσέρχονται και παραμένουν στο Σχολείο∙ διαφορετικά λαμβάνουν απουσία.

Οι μαθητές/ ριες που συμμετέχουν σε εκπαιδευτικές επισκέψεις και εκδρομές εντός και εκτός Ελλάδος, πρέπει να τηρούν τους κανονισμούς των εκδρομών-μετακινήσεων και τις οδηγίες των υπεύθυνων εκπαιδευτικών, οι οποίες αποβλέπουν στην πραγματοποίηση της εκδρομής με ασφάλεια, αλλά και με την ευπρέπεια που αρμόζει στους/στις μαθητές/ριες. Η παραβίαση των παραπάνω οδηγιών επιφέρει ανάλογες κυρώσεις. Κατά τη διάρκεια των μετακινήσεων, οι υπεύθυνοι/ες εκπαιδευτικοί δύνανται να προβούν, κατά την κρίση τους, σε όλες τις προληπτικές ενέργειες που οι ίδιοι/ες κρίνουν απαραίτητες για την ασφάλεια των μαθητών/ριών (ενδεικτικά, έλεγχος δωματίων και προσωπικών ειδών).

Παραπτώματα που συμβαίνουν κατά τη διάρκεια σχολικών εκδρομών, επειδή σχετίζονται με την ασφάλεια των μαθητών/ριών αντιμετωπίζονται με αυξημένη αυστηρότητα και μπορεί να έχουν ως συνέπεια τη διακοπή της συμμετοχής του/της μαθητή/ριας στην εκδρομή, καθώς και κυρώσεις, όπως μη συμμετοχή σε επόμενες σχολικές εκδρομές ή αλλαγή σχολικού που, σύμφωνα με την ισχύουσα νομοθεσία, θα αποφασίσει ο Σύλλογος Διδασκόντων/ουσών.

Οι μαθητές, επίσης, οφείλουν να μεριμνούν για την αποτροπή φθορών στο δωμάτιό τους, ενόχλησης των λοιπών επισκεπτών/ριών που διαμένουν στο ξενοδοχείο και κάθε ενέργειας που αντίκειται στους Κανονισμούς της εκδρομής. Σε αντίθετη περίπτωση οι ένοικοι κάθε δωματίου αναλαμβάνουν από κοινού το κόστος αποκατάστασης της φθοράς που έχει προκληθεί, καθώς και τις συνέπειες από τον πειθαρχικό έλεγχο πιθανού παραπτώματος. Τα παραπάνω ισχύουν για όλους τους χώρους στους οποίους θα βρεθούν οι μαθητές σε όλη τη διάρκεια της εκδρομής.

Η Διεύθυνση του σχολείου διατηρεί το δικαίωμα, με απόφαση του Συλλόγου Διδασκόντων/ουσών, να μην επιτρέψει τη συμμετοχή μαθητή/τριας σε προγραμματιζόμενη εκδρομή, αν τα παραπτώματα στα οποία έχει υποπέσει ο/η μαθητής/ρια, μέχρι την πραγματοποίηση της μετακίνησης, δημιουργούν ενδείξεις στους/στις υπεύθυνους/ες εκπαιδευτικούς για τη μη τήρηση των κανόνων της μετακίνησης εκ μέρους του/της μαθητή/ριας που θα θέσουν σε κίνδυνο την ασφάλεια της εκδρομής.

Οι γονείς υπογράφουν στην αρχή της σχολικής χρονιάς την υπεύθυνη δήλωση για την έγκριση συμμετοχής του παιδιού τους στην εκδρομή και την παραδίδουν ή αποστέλλουν ηλεκτρονικά στην διεύθυνση του σχολείου.

Επιστροφή χρημάτων γίνεται μόνο σε εξαιρετικές περιπτώσεις.